Държавен вестник, бр. 21, 2022 г., стр. 97

БРОЙ  21	
Д Ъ Р Ж А В Е Н  В Е С Т Н И К 	
СТР.  97  
Изменения на Международния кодекс за конструкцията и 
оборудването на кораби, превозващи опасни химикали в 
наливно състояние (IBC Code)
(Общи положения, Способност за издръжливост на кораба и 
разположение на товарни танкове, Вентилиране на товарни 
танкове и системи за освобождаване на газове, Контрол на 
околната среда, Противопожарна защита и пожарогасене, 
Специални изисквания, Обобщение на минимални изиск­
вания и Образец на Свидетелство за годност)
(Приети с Резолюция MEPC.250(66) на Комитета по опаз­
ване на морската среда на Международната морска орга­
низация на 4 април 2014 г. В сила за Република България 
от 1 януари 2016 г.)
1 
 
КОМИТЕТЪТ ПО ОПАЗВАНЕ НА МОРСКАТА СРЕДА 
КАТО ПРИПОМНЯ член 38, буква (а) от Конвенцията за Международната морска 
организация относно функциите на Комитета по опазване на морската среда (Комитета), 
възложени му от международните конвенции за предотвратяване и контрол на 
замърсяването на морето, 
КАТО ПРИПОМНЯ СЪЩО така Резолюция MEPC.19(22), с която Комитетът прие 
Международния кодекс за конструкцията и оборудването на кораби, превозващи опасни 
химикали в наливно състояние (“Кодекс IBC”),  
КАТО ИМА предвид член 16 от Международната конвенция за предотвратяване на 
замърсяването от кораби, 1973 г. (наричана по -долу „Конвенцията от 1973 г.“) и член 
VI от Протокола от 1978 г., отнасящ се до Международната конвенция за 
предотвратяване на замърсяването от кораби, 1973 г. (наричан по-долу „Протокола от 
1978 г.“), които заедно определят процедурата за изменение на Протокола от 1978 г. и 
възлагат на съответния орган на Организацията функцията да разглежда и приема 
изменения на Конвенцията от 1973 г., изменена с Протокола от 1978 г. (MARPOL), 
КАТО ИМА ПРЕДВИД, че е изключително желателно разпоредбите на Кодекса IBC , 
които са задължителни както по MARPOL, така и по Конвенцията SOLAS от 1974 г., да 
останат същите, 
СЛЕД КАТО РАЗГЛЕДА предложените изменения на Кодекса IBC, 
1 ПРИЕМА, в съответствие с член 16, точка (2), букви (b), (c) и (d) от 
Конвенцията от 1973 г., измененията в Кодекса IBC, чиито текст е изложен в 
приложението към настоящата резолюция; 
2 ОПРЕДЕЛЯ, в съответствие с член 16, точка (2), буква (f), подбуква (iii) от 
Конвенцията от 1973, че измененията на Кодекса IBC се считат за приети на 1 юли 
2015 г., освен ако преди тази дата не по-малко от една трета от страните или страните, 
чиито комбиниран търговски флот съставлява не по -малко от 50% от бруто тонажа на 
световния търговски флот, са съобщили на организацията възражението си срещу 
измененията; 
3 ПРИКАНВА страните да отбележат, че в съответствие с член 16, точка (2), 
буква (g), подбуква (ii) от Конвенцията от 1973 г. измененията на Кодекса IBC влизат в 
сила на 1 януари 2016 г. след приемането им в съответствие с параграф 2 по-горе; 
 
4 ИЗИСКВА от Генералния секретар, в съответствие с член 16, точка (2), буква 
(e) от Конвенцията от 1973 г., да предаде на всички страни по MARPOL, заверени копия 
от настоящата резолюция и текста на измененията в Кодекса IBC, съдържащи се в 
приложението; и 
5 ИЗИСКВА ОЩЕ, Генералният секретар да предаде копия от настоящата 
резолюция и нейното приложение на членовете на Организацията, които не са страни по 
MARPOL. 
2 
 
ПРИЛОЖЕНИЕ 
ИЗМЕНЕНИЯ НА МЕЖДУНАРОДНИЯ КОДЕКС ЗА КОНСТРУКЦИЯТА И 
ОБОРУДВАНЕТО НА КОРАБИ, ПРЕВОЗВАЩИ ОПАСНИ ХИМИКАЛИ В 
НАЛИВНО СЪСТОЯНИЕ (IBC CODE) 
 
Глава 1 - Общи положения 
1 
Добавят се нови параграфи 1.3.37 и 1.3.38, както следва: 
“1.3.37 Пречистване означава въвеждането на инертен газ в танк, който вече е в 
инертно състояние с цел по-нататъшно намаляване на съдържанието на 
кислород; и/или намаляване на съществуващото съдържание на въглеводороди 
или други запалими пари до ниво, под което горенето не може да бъде 
поддържано, ако впоследствие се въвежда въздух в танка. 
1.3.38 „Освобождаване на газ “ означава процес, при който преносима или 
стационарна вентилационна система се използва за вкарване на свеж въздух в 
танк, за да се намали концентрацията на опасни газове или пари до ниво, 
безопасно за влизане в танка.“ 
 
Глава 2 — Способност за издръжливост на кораба и разположение на товарните      
цистерни 
2.2 - Надводен борд и устойчивост на неповреден кораб 
2 
Заглавието на Раздел 2.2 се изменя както следва: 
“Надводен борд и устойчивост" 
3 
Добавя се нов подпараграф 2.2., както следва: 
„2.2.6 Всички кораби, предмет на Кодекса, трябва да бъдат оборудвани с 
инструмент за устойчивост, способен да проверява спазването на изискванията 
за устойчивост на неповреден кораб и при повреда, одобрени от 
Администрацията, като се вземат предвид стандартите за експлоатационни 
характеристики, препоръчани от Организацията: 
.1 кораби, построени преди 1 януари 2016 г., трябва да спазват това 
изискване при първи планиран преглед на кораба за подновявне на 
или след 1 януари 2016 г., но не по-късно от 1 януари 2021 г .; 
.2 независимо от изискванията на 2.2.6.1, инструментите за 
устойчивост, монтирани на корабите, построени преди 1 
януари 2016 г., не е необходимо да се подменят, при условие 
че са в състояние да проверяват съответствието на стандартите 
за устойчивост на неповреден кораб и при повреда, зададени от 
Администрацията; и 
.3 с цел осъществяване на контрол, съгласно Правило 16 от Анекс II 
на MARPOL, Администрацията издава документ за одобрение за 
инструмента за устойчивост.